
Szimmetrikus kétnyílású vasbeton faltartók vizsgálata rácsmodell alkalmazásával

TDK dolgozatunk témája a rácselmélet alkalmazása, amely egyike a lehetséges vasvezetés kialakítási módszereknek. Az elmélet alkalmazhatóságának létjogosultságát vasbeton falak, faltartók és merevítő falak vizsgálatán keresztül végezzük. Mivel a magyar szakirodalom a témakört visszafogottan tárgyalja, így kutatásunk során sorra vettük a kapcsolódó nemzetközi szakirodalmakat és szabványokat, mint a CEB-FIP és a DIN.
Kutatómunkánk során egyrészt azt vizsgáljuk meg, hogy az említett szabványok és szakirodalmak között milyen mértékű eltérések fedezhetők fel. Továbbá a CEB-FIP ajánlásai alapján, szimmetrikus háromtámaszú tartókon keresztül vizsgáltuk a szükséges vasmennyiségek változását különböző faltartó magasságok, és megtámasztási viszonyok függvényében.



